
ՈՐՈՇՈՒՄ
	14 նոյեմբերի 2023 թվականի
	թիվ 165
	քաղ. Մոսկվա



Եվրասիական տնտեսական հանձնաժողովի կոլեգիայի 
2015 թվականի ապրիլի 21-ի թիվ 30 որոշման մեջ փոփոխություններ կատարելու եւ Եվրասիական տնտեսական հանձնաժողովի կոլեգիայի որոշ որոշումներ 
ուժը կորցրած ճանաչելու մասին

«Երրորդ երկրների առնչությամբ ոչ սակագնային կարգավորման միջոցների մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 7 հավելված) 35-րդ եւ 48-րդ կետերին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի «Ոչ սակագնային կարգավորման միջոցների մասին» 2015 թվականի ապրիլի 21-ի թիվ 30 որոշման թիվ 3 հավելվածի 3-րդ կետում, թիվ 4 հավելվածի 3-րդ կետում, թիվ 5 հավելվածի 3-րդ կետի առաջին պարբերությունում, թիվ 6 հավելվածի 3-րդ կետում, թիվ 7 հավելվածի 4-րդ կետի առաջին պարբերությունում, թիվ 8 հավելվածի 3-րդ կետում, թիվ 9 հավելվածի 5-րդ կետի առաջին պարբերությունում, թիվ 10 հավելվածի 3-րդ կետում, թիվ 11 հավելվածի 3-րդ կետի առաջին պարբերությունում, թիվ 12 հավելվածի 2-րդ կետի առաջին պարբերությունում, թիվ 14 հավելվածի 5-րդ կետում, թիվ 15 հավելվածի 4-րդ կետում, թիվ 16 հավելվածի 4-րդ կետում, թիվ 18 հավելվածի 3-րդ կետում, թիվ 19 հավելվածի 3-րդ կետի առաջին պարբերությունում եւ թիվ 20 հավելվածի 4-րդ կետի առաջին պարբերությունում «Ապրանքների առանձին տեսակների արտահանման եւ (կամ) ներմուծման համար լիցենզիա ստանալու մասին հայտի ձեւակերպման ու Եվրասիական տնտեսական հանձնաժողովի կոլեգիայի 2014 թվականի նոյեմբերի 6-ի թիվ 199 որոշմամբ հաստատված այդպիսի լիցենզիայի ձեւակերպմանն առնչվող հրահանգին» բառերը փոխարինել «Ապրանքների առանձին տեսակների արտահանման կամ ներմուծման համար լիցենզիա ստանալու մասին հայտերի ձեւակերպմանն ու այդպիսի լիցենզիաների ձեւակերպմանն առնչվող հրահանգին (Եվրասիական տնտեսական հանձնաժողովի խորհրդի 2023 թվականի նոյեմբերի 24-ի թիվ 125 որոշմամբ հաստատված՝ ապրանքների միասնական ցանկում ներառված այն ապրանքների, որոնց նկատմամբ երրորդ երկրների հետ առեւտրում կիրառվում են ոչ սակագնային կարգավորման միջոցներ, արտահանման եւ (կամ) ներմուծման լիցենզիաների եւ թույլտվությունների տրամադրման կանոնների թիվ 1 հավելված)» բառերով։
2.	Ուժը կորցրած ճանաչել Եվրասիական տնտեսական հանձնաժողովի կոլեգիայի որոշումները՝ հավելվածի համաձայն սահմանված ցանկով:
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո, բայց ոչ շուտ, քան Եվրասիական տնտեսական հանձնաժողովի խորհրդի 2023 թվականի նոյեմբերի 24-ի «Ապրանքների միասնական ցանկում ներառված այն ապրանքների, որոնց նկատմամբ երրորդ երկրների հետ առեւտրում կիրառվում են ոչ սակագնային կարգավորման միջոցներ, արտահանման եւ (կամ) ներմուծման լիցենզիաների եւ թույլտվությունների տրամադրման կանոնները հաստատելու մասին» թիվ 125 որոշումն ուժի մեջ մտնելու օրվանից։

ՀԱՎԵԼՎԱԾ
Եվրասիական տնտեսական հանձնաժողովի կոլեգիայի 
2023 թվականի նոյեմբերի 14-ի 
թիվ 165 որոշման

ՑԱՆԿ
Եվրասիական տնտեսական հանձնաժողովի կոլեգիսյի 
ուժը կորցրած ճանաչված որոշումների

1.	Եվրասիական տնտեսական հանձնաժողովի կոլեգիայի 2014 թվականի նոյեմբերի 6-ի «Ապրանքների առանձին տեսակների արտահանման եւ (կամ) ներմուծման լիցենզիա ստանալու հայտի ձեւակերպման եւ այդպիսի լիցենզիայի ձեւակերպման մասին» հրահանգի եւ «Ապրանքների առանձին տեսակների արտահանման եւ (կամ) ներմուծման թույլտվության ձեւակերպման մասին» հրահանգի մասին» թիվ 199 որոշումը։
2.	Եվրասիական տնտեսական հանձնաժողովի կոլեգիայի 2014 թվականի դեկտեմբերի 24-ի «Եվրասիական տնտեսական հանձնաժողովի կոլեգիայի 2014 թվականի նոյեմբերի 6-ի թիվ 199 որոշման մեջ փոփոխություններ կատարելու մասին» թիվ 250 որոշումը։
3.	Եվրասիական տնտեսական հանձնաժողովի կոլեգիայի 2015 թվականի հունիսի 16-ի «Եվրասիական տնտեսական հանձնաժողովի կոլեգիայի 2014 թվականի նոյեմբերի 6-ի թիվ 199 որոշման մեջ փոփոխություններ կատարելու մասին» թիվ 66 որոշումը։
4.	Եվրասիական տնտեսական հանձնաժողովի կոլեգիայի 2016 թվականի ապրիլի 19-ի «Ոչ սակագնային կարգավորման միջոցների կիրառման մասին» թիվ 34 որոշման 1-ին եւ 2-րդ կետերը։
5.	Եվրասիական տնտեսական հանձնաժողովի կոլեգիայի 2019 թվականի օգոստոսի 6-ի «Եվրասիական տնտեսական միության մաքսային տարածք ներմուծվող շիկագլոցված գլանվածքի մասով հատուկ քվոտայի սահմանման միջոցով հատուկ պաշտպանական միջոց կիրառելու եւ Եվրասիական տնտեսական հանձնաժողովի կոլեգիայի՝ 2014 թվականի նոյեմբերի 6-ի թիվ 199 որոշման մեջ փոփոխություն կատարելու մասին» թիվ 137 որոշման 4-րդ կետը։
6.	Եվրասիական տնտեսական հանձնաժողովի կոլեգիայի 2021 թվականի ապրիլի 27-ի «Սերբիայի Հանրապետության ծագում ունեցող եւ Եվրասիական տնտեսական միության անդամ պետությունների տարածքներ ներմուծվող ապրանքների առանձին տեսակների մասով սակագնային քվոտաների՝ 2021 թվականի ծավալները սահմանելու եւ Եվրասիական տնտեսական հանձնաժողովի կոլեգիայի 2014 թվականի նոյեմբերի 6-ի թիվ 199 որոշման մեջ փոփոխություն կատարելու մասին» թիվ 53 որոշման 3-րդ կետը։
7.	Եվրասիական տնտեսական հանձնաժողովի կոլեգիայի 2022 թվականի հունիսի 28-ի «Մաքսային միության հանձնաժողովի եւ Եվրասիական տնտեսական հանձնաժողովի կոլեգիայի որոշ որոշումներում փոփոխություններ կատարելու մասին» թիվ 95 որոշման հավելվածի 2-րդ կետը։

